**ΑΔΑ:** Ω8ΨΝΩ1Λ-ΤΨΙ

**ΑΡΙΘ. ΠΡΩΤ.: 1361/17-3-2020**

**ΑΠΟΣΠΑΣΜΑ**

Από το πρακτικό της 4ης/9-3-2020 Συνεδρίασης του Δημοτικού Συμβουλίου Σαμοθράκης.

Στη Σαμοθράκη σήμερα 9-3-2020 ημέρα Δευτέρα και ώρα 19:00 μ.μ το Δημοτικό Συμβούλιο Σαμοθράκης συνήλθε σε τακτική συνεδρίαση ύστερα από  την αρίθμ. πρωτ.: 1115/4-3-2020 πρόσκληση του Προέδρου του Δημοτικού Συμβουλίου που δημοσιεύτηκε στον ειδικό χώρο ανακοινώσεων (πίνακα ανακοινώσεων) και στην ιστοσελίδα του Δήμου Σαμοθράκης και επιδόθηκε με αποδεικτικό στους Συμβούλους, για συζήτηση και λήψη αποφάσεων στα κατωτέρω θέματα της ημερήσιας διάταξης θέματα.

**ΘEMA: 13ο «Περί καθορισμού τέλους στους χρήστες της Μονάδας Ιαματικής Θεραπείας (Υδροθεραπευτήριο) Δήμου Σαμοθράκης»**

**Αρίθμ. Απόφαση: 72**

Πριν από την έναρξη της συνεδρίασης αυτής ο Πρόεδρος του Δημοτικού Συμβουλίου διαπίστωσε ότι σε σύνολο δεκαεπτά (17) συμβούλων ήταν:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1. Φωτεινού Φωτεινός – Πρόεδρος Δημ. Συμβουλίου | 1.Γλήνιας Στυλιανός – Δημ. Σύμβουλος |
| 1. Φωτεινού Σαράντος - Δημ. Σύμβουλος | 2. Σκαρλατίδης Αθανάσιος - » » |
| 1. Βίτσας Αθανάσιος- » » | 3. Παλκανίκος Ιωάννης - » » |
| 1. Γιαταγάνη Κων/να- » » | 4. Παπάς Παναγιώτης - » » |
| 1. Γλήνιας Ιωάννης - » » |  |
| 1. Γρηγόραινας Ιωάννης- » » |  |
| 1. Καραμήτσου – Γιαννέλου Κατερίνα -   » » |  |
| 1. Κυλίμος Νικόλαος - » » |  |
| 1. Παλκανίκος Ιωάννης - » » |  |
| 1. Πρόξενος Χρήστος - » » |  |
| 1. Σαράντος Γεώργιος - » » |  |
| 1. Τερζή Αναστασία - » » |  |
| 1. Αντωνίου Ιωάννης- » » |  |
| 1. Μόραλη Αντωνάκη Χρυσάνθη- » » | Δεν προσήλθαν αν και κλήθηκαν νόμιμα |

Στη συνεδρίαση παραβρέθηκε και ο Δήμαρχος κ. Γαλατούμος Νικόλαος και η υπάλληλος του Δήμου Βραχιώλια Ευαγγελία για την τήρηση των πρακτικών της συνεδρίασης.

Στην συνεδρίαση Προεδρεύει ο Κος Φωτεινού Φωτεινός.

Ύστερα από την διαπίστωση της απαρτίας ο Πρόεδρος κ. Φωτεινού Φωτεινός κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης:

Σύμφωνα με το άρθρο19 παρ.1 του ΒΔ 24-9/20-10-1958, σε αυτούς που χρησιμοποιούν δημοτικά ή κοινοτικά κτήματα, έργα ή υπηρεσίες, ο δήμος ή η κοινότητα δικαιούται να επιβάλει τέλη ή δικαιώματα, που ορίζονται με απόφαση του δημοτικού συμβουλίου.

Σύμφωνα με την εγκύκλιο του ΥΠΕΣΔΔΑ 2/2077/14-1-2005 και τη σχετική νομολογία το Δημοτικό Συμβούλιο είναι υποχρεωμένο, κατά τη λήψη των σχετικών κανονιστικών αποφάσεων περί επιβολής ανταποδοτικών τελών, να θεσπίζουν τέτοιους κανόνες, κριτήρια και συντελεστές, ώστε τα επιβαλλόμενα τέλη να είναι αντικειμενικά, δίκαια και ανάλογα της παρεχόμενης υπηρεσίας και της ωφελιμότητας σε κάθε κατηγορία υπόχρεων. Θα πρέπει αυστηρά να τηρείται η θεμελιώδης αρχή της ανταποδοτικότητας και κατά συνέπεια η αύξηση των τελών πρέπει να είναι ανάλογη µε την αύξηση του κόστους των παρεχόμενων υπηρεσιών. Η µη ικανοποίηση των ανωτέρω κριτηρίων, που επιτάσσεται από τη φύση των τελών ανταποδοτικού χαρακτήρα, αποστερεί τις αποφάσεις επιβολής τους από το στοιχείο της νομιμότητας.

Με την περίπτωση ζ της παρ 1 του άρθρου 72 του ν. 3852/10 ορίζεται ότι η οικονομική επιτροπή εισηγείται προς το δημοτικό συμβούλιο την επιβολή τελών, δικαιωμάτων και εισφορών. Συνεπώς για τη λήψη απόφασης του Δημοτικού Συμβουλίου περί επιβολής τελών, δικαιωμάτων και εισφορών απαιτείται μετά την 1/1/2011 η προηγούμενη εισήγηση της οικονομικής επιτροπής.

Προκειμένου να προχωρήσει ο Δήμος Σαμοθράκης στην λειτουργία της Μονάδας Ιαματικής Θεραπείας (Υδροθεραπευτήριο) Δήμου Σαμοθράκης , η Οικονομική Επιτροπή με της αρίθμ. 51/2020 απόφαση της εισηγείται προς το Δημοτικό Συμβούλιο **τον καθορισμό αντιτίμου των παρεχόμενων υπηρεσιών του υδροθεραπευτηρίου προς τους χρήστες** ως εξής:

* *Λούσεις στις μπανιέρες* ***7,00 €***
* *Λούσεις στις δεξαμενές* ***5,00 €***

***Σύνολο εσόδων*** *που εκτιμάται ότι θα προκύψει από τις ανωτέρω αυξήσεις = Μ.Ο ετήσιων λούσεων στις μπανιέρες 396 Χ 7,00 € = 2.772,00 € +( Μ.Ο ετήσιων λούσεων στις δεξαμενές 2.822 Χ 5,00 € =* *14.110,00 €)=* ***16.882,00 € ,*** *επομένως ισόποσα έξοδα δύναται να προβλεφθούν στον προϋπολογισμό του έτους 2020 για την λειτουργία του υδροθεραπευτηρίου.*

*Στην παρούσα απόφαση μειοψήφησαν δύο (2) δημοτικοί σύμβουλοι από την παράταξη της μειοψηφίας ¨Δημοτικό Ενωτικό Κίνημα Συνεργασίας¨ οι κ.κ. Βίτσας Αθανάσιος, και Σαράντος Γεώργιος με το σκεπτικό ότι οι προτεινόμενες αυξήσεις στο αντίτιμο παρεχόμενων υπηρεσιών της Μονάδας Ιαματικής Θεραπείας (Υδροθεραπευτήριο Δημοτικού Κάμπινγκ Φυσικής Διαβίωσης Πλατιάς Νήσου Σαμοθράκης είναι υπερβολικές, ιδιαίτερα εν όψει της επιδημίας του κορονοϊού και της αναμενόμενης ύφεσης στο τουρισμό και προτείνουν την αύξηση κατά 0,50 € στο αντίτιμο λούσεων στις δεξαμενές ενώ για το αντίτιμο λούσεων στις μπανιέρες προτείνουν να παραμείνει στα 6,00 €»*

Το Δημοτικό Συμβούλιο αφού έλαβε υπόψη τις διατάξεις του άρθρου 72 του Ν. 3852/2010, την αρίθμ. 51/2020 απόφαση της Οικονομικής Επιτροπής, το άρθρο 5 του Κανονισμού Λειτουργίας της Μονάδας Ιαματικής Θεραπείας (Υδροθεραπευτήριο) Δήμου Σαμοθράκης τουΣαμοθράκης του Δήμου Σαμοθράκης που εγκρίθηκε με την αρίθμ. 55/2020 απόφαση του Δημοτικού Συμβουλίου και κατόπιν διαλογικής συζήτησης,

**Αποφασίζει με πλειοψηφία**

Επιβάλει αντίτιμο παρεχόμενων υπηρεσιών στους χρήστες της Μονάδας Ιαματικής Θεραπείας (υδροθεραπευτήριο) Δήμου Σαμοθράκης και καθορίζει τις τιμέςως εξής:

* Λούσεις στις μπανιέρες **7,00 €**
* Λούσεις στις δεξαμενές **5,00 €**

**Σύνολο εσόδων** που εκτιμάται ότι θα προκύψει από τις ανωτέρω αυξήσεις = Μ.Ο ετήσιων λούσεων στις μπανιέρες 396 Χ 7,00 € = 2.772,00 € +( Μ.Ο ετήσιων λούσεων στις δεξαμενές 2.822 Χ 5,00 € = 14.110,00 €)= **16.882,00 € ,** επομένως ισόποσα έξοδα δύναται να προβλεφθούν στον προϋπολογισμό του έτους 2020 για την λειτουργία του υδροθεραπευτηρίου.

Στην παρούσα απόφαση μειοψήφησαν πέντε (5) δημοτικοί σύμβουλοι από την παράταξη της μειοψηφίας ¨Δημοτικό Ενωτικό Κίνημα Συνεργασίας¨ οι κ.κ. Βίτσας Αθανάσιος, Γιαταγάνη Κωνσταντίνα, Αντωνίου Ιωάννης, Πρόξενος Χρήστος και Σαράντος Γεώργιος με το σκεπτικό ότι οι προτεινόμενες αυξήσεις στο αντίτιμο παρεχόμενων υπηρεσιών της Μονάδας Ιαματικής Θεραπείας (Υδροθεραπευτήριο) Δήμου Σαμοθράκης είναι υπερβολικές και προτείνουν την αύξηση κατά 0,50 € στο αντίτιμο λούσεων στις δεξαμενές ενώ για το αντίτιμο λούσεων στις μπανιέρες προτείνουν να παραμείνει στα 6,00 €.

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

Ο Πρόεδρος του Δημοτικού Συμβουλίου Τα Μέλη O Γραμματέας

Φωτεινού Φωτεινός (Υπογραφές) Παλκανίκος Ιωάννης

Ακριβές Απόσπασμα

Ο Δήμαρχος

Γαλατούμος Νικόλαος